κινηματογράφος

=
** Billy Elliot - Γεννημένος χορευτής ** =====

Βρισκόμαστε στο έτος 1984 σε μια πόλη της βόρειας Αγγλίας, όπου ζει ο Billy Elliot. Οι ανθρακωρύχοι της περιοχής απεργούν για το κλείσιμο των ορυχείων της περιοχής. Ανάμεσα τους είναι και ο πατέρας του Billy και ο μεγαλύτερος αδερφός του. Στο σπίτι του ο Billy δεν έχει μια φυσιολογική οικογένεια όπως τα περισσότερα εντεκάχρονα παιδιά. Η γιαγιά του έχει απώλεια μνήμης, η μητέρα του έχει πεθάνει και ζει με τον πατέρα του και τον αδερφό του, οι οποίοι δεν θέλουν σε καμία περίπτωση να γίνει χορευτής μπαλέτου. Ο Billy πηγαίνει για μαθήματα πυγμαχίας, αλλά σιγά σιγά συνειδητοποιεί ότι το μποξ δεν είναι το φόρτε του και επιλέγει να κάνει κρυφά μαθήματα μπαλέτου. O Billy αναδεικνύεται ένα μοναδικό ταλέντο στο μπαλέτο και η δασκάλα του τον στέλνει να συμμετάσχει στην οντισιόν. Στη συνέχεια ο πατέρας του αρχίζει να καταλαβαίνει ότι ο γιος του είναι ένα ανερχόμενο αστέρι και έτσι δέχεται να τον συνοδεύσει στην οντισιόν της βασιλικής σχολής. Τέλος, ο Billy καταφέρνει να περάσει με επιτυχία την οντισιόν και σε μερικά χρόνια γίνεται ένας κορυφαίος χορευτής. Πολλοί κριτικοί έχουν χαρακτηρίσει αυτή την ταινία αρκετά καλή. Προκαλεί έντονα συναισθήματα και κυρίως λύπη βλέποντας ένα παιδικό όνειρο που δυσκολεύεται να γίνει πραγματικότητα. Μερικές σκηνές βέβαια έχουν χιούμορ, αλλά το κυρίαρχο συναίσθημα είναι η λύπη που στο τέλος γίνεται χαρά καθώς το όνειρο εκπληρώνεται. Θα πρότεινα σε έναν συνομήλικο μου να δει αυτή την ταινία, γιατί παρουσιάζει τα προβλήματα της σύγχρονης ζωής και έχει φυσικά πολύ ενδιαφέρον για όποιον δεν την έχει ήδη δει καθώς η πλοκή είναι απρόσμενη.

Βασίλης Κάρτας

[|Billy Elliot - official trailer]